लियोनेल मेस्सी

लियोनेल एन्ड्रेस मेस्सी ( जन्म २४ जुन, १९८७) अर्जेन्टिनाक फुटबल खेलाडी छी, जे हाल ला लिगा टिम बार्सिलोना आ अर्जेन्टिनाक लेल खेलैत अछि । मेस्सी अपन पुस्ताक सर्वश्रेष्ठ फुटबल खेलाडीसभ मे सँ एक मानल जाएत अछि । मेस्सी २१ वर्षक उमरमे बेलोन डी' ओर आ फिफा सर्वश्रेष्ठ वर्ष खेलाडीक उपाधि प्राप्त करलक । हुनकर खेल शैली आ क्षमताक कारण सँ हुनका फुटबलक बादशाह कहि चिनहै वाला म्याराडोना सँ तुलना होमए लागल, जेकरा ओ स्वयं अपन "उत्तराधिकारी" घोषित केलक ।

मेस्सी कम उमर सँ फुटबल खेलैलेल सुरु केलक आ शिघ्र बार्सिलोना हुनकर क्षमता पहिचान केलक । ओ सन् २००० मे रोसारियोमे अवस्थित नेवेल्स ओल्ड ब्वाइज युवा टिम छोडि अपन परिवारसंग युरोप आएल, कियाकि बार्सिलोना हुनकर विकास हार्मोनक कमीके लेल औषधउपचार करि देवाक प्रस्ताव राखने छल । सन् २००४-०५ सिजनमे पहिल बेर मैदानमे घुसैवाला ओ सब सँ
कम उमरमे लिग खेल खेलैवाला फुटबलरक ला लिगा कीर्तिमान तोडलक आ संगे सब सँ कम उमरमे लिग गोल स्कोर करनिहार खेलाडी बनल । मेस्सीक प्रथम आगमनमे ओ बार्सिलोनाके ला लिगा जिताबैमे सफल भेल आ सन् २००६ मे पुन: ओहि लिग आ युइयफए युरोपेली च्याम्पियनसिप जिताए जल्दीए प्रमुख सम्मान प्राप्त केलक । सन् २००६-०७ हुनकर सफलताक सिजन छल: एल क्लासिकोमे एक ह्याट्रिक आ २६ लिग म्याचमे १४ गोल करैत, ओ नियमित रूप सँ खेल जितैवाला पहिल समूहमे ठाम बनेलक । सम्भवतः २००८-०९ क सिजन हुनकार सब सँ सफल सिजन छल, जहिमे मेस्सी ३८ गोल करैत लगातार तेसर विजय अभियानक अभिन्न अङ्ग बनल ।

मेस्सी, २००५ फिफा विश्व युवा च्याम्पियनसिपमे अन्तिम खेलमे २ गोल सहित कूल ६ गोल करि शीर्ष स्कोरर बनल । ओकर लगले, ओ अर्जेन्टिनाक अन्तर्राष्ट्रिय टिमक एक सदस्यक रूपमे स्थापित भेल । सन् २००६ मे, ओ अर्जेन्टिना सँ फिफा विश्वकपमे खेलैवाला सब सँ कम उमरक खेलाडी बनल आ अग्ला वर्ष ओ कोपा अमेरिका प्रतियोगितामे उप-विजेताक पदक जितैलेल सफल भेल । सन् २००८ मे, ओ अर्जेन्टिना ओलम्पिक फुटबल टिम सँ बेइजिङमे भेल ओलम्पिक खेलमे अपन पहिल अन्तर्राष्ट्रिय सम्मान, ओलम्पिक स्वर्ण पदक जितलक । 

 प्रारम्भिक जीवन 
मेस्सीक जन्म २४ जुन, १९८७ मे रोसारियो, अर्जेन्टिनामे जर्ज मेस्सी (एक कारखाना मजदूर) आ सीलिया (उर्फ कुक्कीटिनी) (एक अंशकालिक सफाईकर्ता) दम्पतिक घरमे भएल छल । मेस्सीक पूर्वजक उद्गम इटालियन सहर एङ्कोना सँ भेल, जते सँ सन् १८८३ मे हुनकर पूर्वज, एञ्जलो मेस्सी अर्जेन्टिनामे प्रवेश केनए छल । हुनकर रडरिगो तथा मेसियस नाम केनिहार दुई भैया आ संगे मारिया सोल नाम करनिहार एक बहिन सेहो छल । मेस्सी पाँच बर्षक उमर सँ अपन पिता जर्ज मेस्सी प्रशिक्षक रहल एक स्थानीय क्लब ग्रैन्डोलीक लेल फुटबल खेलैलेल आरम्भ केलक ।

 टिप्पणी 

 सन्दर्भ सामग्रीसभ 

 बाह्य जडीसभ

 Lionel Messi biography  यफसी बार्सिलोना वेबसाइटमे
 Lionel Messi statistics FIFA.com मे


 Profile for FC Barcelona
 Profile at the Liga de Fútbol Profesional


श्रेणी:जीवनी
श्रेणी:अर्जेन्टिनाक फुटबल खेलाडीसभ
श्रेणी:फुटबल
श्रेणी:फुटबल खेलाडी
श्रेणी:जीवित लोक
श्रेणी:२००६ फिफा विश्वकपक खेलाडीसभ